10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 6549/4203 της 10/23 Μαΐου  1973 (ΦΕΚ Β΄ 595) Περί αυξήσεως των ανωτάτων ορίων των μηνιαίων υποτροφιών εκ κληρονομιών, κληροδοσιών και δωρεών, τελουσών υπό την άμεσον διαχείρισιν του Δημοσίου και τοιούτων υπέρ κοινωφελών σκοπών, εκτελεστέων υπό προσώπων άλλων, πλην του Κράτους. Έχοντες υπ’ όψει: 1.Τας διατάξεις του άρθρ. 20 του Νόμ. 4154/ 10.3.61 (ΦΕΚ 48/18.3.1961, τεύχ. Α΄) «περί τροποποιήσεως και συμπληρώσεως του Α.Ν. 2039/1939». 2.Την υπ’ αριθ. 9 από 7.5.1973 γνωμοδότησιν του Συμβουλίου Εθνικών Κληροδοτημάτων, αποφασίζομεν: Καθορίζομεν τα ανώτατα όρια των χορηγουμένων μηνιαίων υποτροφιών, εις βάρος κληρονομιών, κληροδοσιών και δωρεών, τελουσών υπό την άμεσον διαχείρισιν του Δημοσίου, ως και κληρονομιών, κληροδοσιών και δωρεών υπέρ κοινωφελών σκοπών, εκτελεστέων υπό προσώπων άλλων, πλην του Κράτους, ως ακολούθως: α)Δια τους σπουδάζοντας εις την αλλοδαπήν μέχρι ποσού δραχ. 10.000. β)Δια τους φοιτώντας εις Πανεπιστήμια και λοιπάς Ανωτάτας Σχολάς της ημεδαπής μέχρι ποσού δραχ. 4.000. γ)Δια τους φοιτώντας εις Ανωτέρας Σχολάς της χώρας μέχρι ποσού δραχ. 3.000. Σελ. 1092,10(α) δ)Δια τους φοιτώντας εις Σχολεία Μέσης Εκπαιδεύσεως και τας εξομοιουμένας προς αυτά Τεχνικάς Επαγγελματικάς, Γεωργικάς και λοιπάς εν γένει Πρακτικάς Σχολάς μέχρι ποσού δραχ. 2.000. ε)Δια τους φοιτώνταςς εις πλήρη Ωδεία, μέχρι ποσού δραχ. 2.000. ς)Δια τους φοιτώντας εις Δημοτικά Σχολεία μέχρι ποσού δραχ. 650. 2.Τα ανωτέρω ποσά χορηγούνται εφ’ όσον τα ετήσια έξοδα των οικείων κοινωφελών περιουσιών εξαρκούσι προς παροχήν όλων των εν ταις σχετικαίς πράξεσιν οριζομένων υποτροφιών. 3.Δια πάσαν κατά παρέκκλισιν των ισχυουσών διατάξεων παροχήν υποτροφίας εφαρμογήν έχουσιν αι διατάξεις των άρθρ. 32, 86 παρ. 2 και 101 παρ. 7 του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών» (τόμ. 24, σελ. 135). Η παρούσα δημοσιευθήτω δια της Εφημερίδος της Κυβερνήσεως. Βλ. και Α.Ν. 1066/1946 περί ιδρύσεως Τμήματος Υποτροφιών Εξωτερικού και καλλιεργείας πνευματικών σχέσεων μετά των συμμάχων και φίλων χωρών παρά τη Κεντρική Υπηρεσία του Υπουργείου Θρησκευμάτων και Εθν. Παιδείας εν τόμ. 32 σελ. 33. Δια τας υποτροφίας προς σπουδήν της Κτηνιατρικής βλ. τόμ. 17Α σελ. 669. Περί αποστολής εις το εξωτερικόν προς μετεκπαίδευσιν ιατρών δι’ ειδικήν υγειονομικήν μόρφωσιν βλ. άρθρ. 21 και επ. Νόμ. 4069/1929 (τόμ. 34 σελ. 51). 31.Ο.β.7-10 Διάφορες Υποτροφίες 